سوفي جي دنيا

سوفيءَ جي دنيا () ناروري جي مشهور ناول نگار جوسٽين گارڊر جي ناول Sofies verden جو سنڌي ترجمو آهي. هي ناول ناوريجن ٻولي ۾ لکيل آهي، جنهن جو بعد ۾ ڪيترن ئي ٻولين ۾ ترجمو ڪيو ويو آهي.

هي ناول هڪ چوڏانهن سالن جي ڇوڪري سوفي آموڊسين ۽ هڪ بزرگ فلسفي البرٽوناڪس جي ڪردارن تي ٻڌل آهي. سوفيءَ جي دنيا ناروي ۾ سڀ کان وڌيڪ وڪامندڙ ناول آهي. هن ناول جو انگريزي ترجمو 1994ع ۾ ٿيو ۽ 1995ع ۾ شايع ٿيو، ان سال هي انگريزي جو وڌيڪ وڪامندڙ ڪتاب پڻ ثابت ٿيو.

2011ع تائين هن ناول کي 58 ٻولين ۾ ترجمو ڪيو ويو ۽ پنج ڪروڙ ڪتاب وڪرو ٿيا.(The National: Sophie's World author turns from philosophy to climate change on Sophie's World: "The novel has now been translated into 59 languages, and has sold an estimated 40 million copies." (14 مارچ 2011)) هي ناروي جو عالمي دنيا ۾ وڌيڪ وڪرو ٿيندڙ ناول آهي. هن ناول تي هڪ فلم ۽ هڪ ڪمپيوٽر گيم پڻ جڙي چڪو آهي.

 ڪردار 
هن ناول جو مکيه ڪردار ناروي ۾ رهندڙ هڪ نوجوان ڇوڪري سوفي آموڊيسن آهي، جنهن مان هن جو نالو سوفيءِ جي دنيا پيو. جڏهن ته ٻيو ڪردار هڪ فلسفي البرٽو ناڪس آهي، جيڪو سوفيءِ کي فلسفي جي دنيا ۽ نظرين کان واقفيت ڪرائيندو آهي.

 فلسفين جي فهرست 
هن ناول ۾ جن فلسفين جو ذڪر ويو ڪيو آهي، انهن ۾ ٿاليز، اناڪسي مينس، ايمپيڊوڪليز، پرميندس، هيراڪليٽس، اناڪساگوارس، سقراط، ڊيموڪريٽس، افلاطون، ارسطو، انٽي شينز شامل آهن.

 ٻيا استعمال 

1999ع ۾ ناروي ۾ ناول جي ڪهاڻي تي فلم پڻ ٺاهي وئي، جيڪا ناروي کان ٻاهر نه ڏيکاري وئي.

 سنڌي ترجمو 
هن ناول جو سنڌي ترجمو سال (2000ع) ممتاز بخاري ڪيو، سنڌيڪا اڪيڊمي پاران ڇاپيو ويو. 2019ع تائين ان جا چار ڇاپا اچي چڪا آهن.

 حوالا 

زمرو:سنڌي ۾ ترجمو ڪيل ادب
زمرو:فلسفي تعليم
زمرو:سينسرڊ ڪتاب